  Майя Бывальцева Майя Бывальцева Россилэн лымшор но шор улосвылъёсысьтыз куд-ог аэропортъёсы самолётъёс эшшо одӥг арня ӵоже уз лобалэ, уретонэз 13-тӥ оштолэзёзь азьланьтӥзы. Со сярысь Росавиацилэн пресс-службаез ивортӥз. Россиысь авиакомпаниослы калыкез нуон-ваёнэз Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса радъяны ӵекто. Кунысь мукет аэропортъёс, калыккуспоосыз но, дышем радлыкъя ужало. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, Россиысь лымшор но шор улосъёсысь аэропортъёсы самолётъёс 24-тӥ тулыспалэ лобамысь дугдӥзы вал. Со дырысен сюбегатонэз кӧня ке пол выжтылӥзы ни. Тегъёс: самолёт Россия Мерлык Удмуртия  